stanford-oval/wikipedia huggingface dataset:
לורד חמשת הנמלים
בעלי התפקיד

עד היום (2015) היו 158 איש שמילאו את התפקיד, ורק שלושה מתוכם היו פשוטי עם, כלומר ללא תואר אצולה או קרבה למשפחת המלוכה. בין מי שמילאו את התפקיד היו אלג'רנון סידני (1648–1651), אדמירל רוברט בלייק (1656–1657); ג'יימס סטיוארט, שיהיה אחר כך מלך אנגליה (1660–1673); הנסיך ג'ורג', דוכס קמברלנד (1702–1708); ויליאם פיט הבן (1792–1806); רוברט ג'נקינסון (1806–1827); ארתור ולסלי, הדוכס הראשון מוולינגטון (1829–1852); הנרי טמפל, הוויקונט השלישי מפלמרסטון (1860–1865); רוברט גסקוין ססיל, המרקיז השלישי מסולסברי (1895–1903); ג'ורג' נתניאל קרזון, המרקיז הראשון של קדלסטון (1905); הנסיך מוויילס, שיהיה אחר כך ג'ורג' החמישי, מלך הממלכה המאוחדת (1905–1907); רופוס דניאל אייזקס, המרקיז הראשון מרדינג (1934–1935); סר וינסטון צ'רצ'יל (1941–1965); סר רוברט מנזייס (1966–1978); ואליזבת, המלכה האם (1978–2002). נכון ל-2015 ממלא את התפקיד אדמירל הצי מייקל בויס, הברון בויס.
יוליוס קונסטנטיוס

| --- | --- |
 לידה:  289 
 הוצאה להורג:  337 (בגיל 48 בערך) קונסטנטינופול, רומא העתיקה 
 מדינה:  רומא העתיקה 
 בן או בת זוג:  גאלה בסילינה 
 
יוליוס קונסטנטיוס (מת בספטמבר 337) היה ממשפחת המלוכה הרומאית ובן לשושלת של קונסטנטינוס הגדול.
ביוגרפיה

יוליוס קונסטנטיוס נולד בתאריך לא ידוע, ככל הנראה לאחר שנת 289. אביו קונסטנטיוס כלורוס ואימו תיאודורה - ביתו המאומצת של האוגוסטוס מקסימיאנוס. דרך אביו הוא היה אחיו של קונסטנטינוס הגדול שנולד מאשתו הראשונה של קונסטנטינוס כלורוס. למרות הייחוס רם המעלה הוא נותר בצל של אחיו הגדול ובני ביתו ולא זכה להיות במעגל הפנימי של הקיסרים מהמשפחה.
יוליוס קונסטנטינוס נישא בתאריך לא ידוע לאשה בשם גאלה להם נולדו דני בנים ובת. הבן הבכור ששמו לא ידוע נרצח בשנת 337. בנו השני קונסטנטיוס גאלוס שנולד בשנת 325 בעיר מאסה מריטימה שבאיטליה ושימש כקיסר תחת שלטונו של קונסטנטיוס השני משנת 350 על להוצאתו להורג בשנת 354.
לאחר מותה של גאלה התחתן יוליוס קונסטנטיוס עם אשה ממוצא יווני בשם בסילינה, ביתו של מושל מצרים. לזוג נולד בשנת 331 או 332 בן, פלאוויוס קלאודיוס יוליאנוס שבשנת 361 עלה לשלטון כאוגוסטוס של האימפריה הרומית וזכה לשם יוליאנוס הכופר. בסיליאנה מתה חודשים מספר לאחר הלידה. בשנת 335 מינה האוגוסטוס קונסטנטינוס את אחיו למחצה, יוליאנוס קונסטנטיוס לקונסול אך בשנת 337 נפטר קונסטנטינוס הגדול, עם מותו, ערכו בניו ויורשיו - קונסטנטיוס השני, קונסטנטינוס השני וקונסטנס - טיהור מהיר ואכזרי בקרב בני המשפחה ובטיהור נרצח גם יוליוס קונסטנטיוס. בניו, גאלוס ויוליאנוס נותרו בחיים ככל הנראה גילם הצעיר של הניצולים ומעמדם השולי בהיררכית הכוח הרומאית מנעו את הצורך להוציאם להורג.
לקריאה נוספת

משה עמית, תולדות הקיסרות הרומית, ירושלים: הוצאת ספרים ע"ש י"ל מאגנס, 2002 (הספר בקטלוג ULI)
אדוארד גיבון, שקיעתה ונפילתה של הקיסרות הרומאית, עברית: אריה ענבי, הוצאת "ספרי זהב", תל אביב, 1955.
The Cambridge Ancient History. Volume 13: The Late Empire, AD 337–425 Edited by Averil Cameron, University of Oxford, Peter Garnsey, University of Cambridge
הערות שוליים

↑  The Cambridge Ancient History. Volume 13: The Late Empire, AD 337–425 Edited by Averil Cameron, University of Oxford, Peter Garnsey, University of Cambridge page 2-4
פסטה אלה נורמה

| --- | --- |

 
 מאכלים
 סוג:  מנת פסטה, מנה ראשונה, המטבח הסיציליאני 
 מוצא:  איטליה 
 מרכיבים עיקריים:  עגבנייה, חציל, פסטה, ricotta salata 
 
פסטה אלה נורמה (באיטלקית: Pasta alla Norma), שנקראה קודם לכן Pasta con le melanzane (פסטה עם חצילים), היא מנה איטלקית של פסטה וחצילים. היא אופיינית למטבח הסיציליאני, ולקטניה בפרט.
היא עשויה מספגטי או פסטה אחרת עם רוטב עגבניות, מכוסה (או בתחתיה) בפרוסות של חציל מטוגן ומוגש עם גבינת ריקוטה סלטה (כלומר ריקוטה מומלחת) מגורדת ולעיתים קרובות בתוספת ריחן מצוי.
היא נקרא לכבודו של וינצ'נצו בליני, יליד קטניה המלחין של האופרה נורמה. מסופר כי הסופר האיטלקי נינו מרטוליו (Nino Martoglio) קרא "זוהי 'נורמה' אמיתית!", כלומר יצירת מופת, כאשר טעם את המנה, אם כי שם המנה לא תועד כך עד עשרות שנים לאחר מותו.
פסטה אלה נורמה זכתה בתואר "מנת השנה" על ידי ה-BIT (Borsa internazionale del turismo, כלומר בורסת התיירות הבינלאומית) פרס תיירות איטלקי בשנת 2018.
הערות שוליים

↑  Touring Club Italiano, Vie d'Italia e del mondo, 1928?, p. 750
1 2  Gioacchino Balducci, Italia moderna, 1973, מסת"ב 0030912245, p. 109
↑  Gillian Riley (1 בנובמבר 2007). The Oxford Companion to Italian Food. Oxford University Press, USA. pp. 401–. ISBN 978-0-19-860617-8. {{cite book}}:  (עזרה)
1 2 3  Massimo Alberini, Giorgio Mistretta, Guida all'Italia gastronomica, Touring Club Italiano, 1984, p. 337
1 2 3  "Ricetta pasta alla norma, la 'siciliana' più amata dagli italiani", Messina Today, 6 July 2019
↑  "La vera pasta a la Norma siciliana. Origini, varianti e trucchi della ricetta". Luciano Pignataro Wine&Food Blog. 15 ביולי 2018. {{cite web}}:  (עזרה)
↑  Google Books search
טקס פרס אמי לבידור בפריים טיים ה-72

| --- | --- |

 תאריך:  20 בספטמבר 2020 (טקס מרכזי) 14–17; 19 בספטמבר 2020 (טקס האמי האמנותי)
 מיקום:  סטייפלס סנטר, לוס אנג'לס, קליפורניה
 מנחים:  ג'ימי קימל
 רשת שידור:  ABC
 רייטינג:  6.1 מיליון צופים
 זכייה במספר הפרסים הרב:  "שיט'ס קריק" (7)
 מספר המועמדויות הרב:  "השומרים" (11)
 →71 73←
טקס פרס אמי לבידור בפריים טיים ה-72 הוא טקס הענקת פרסים לתוכניות אמריקאיות, המשודרות בפריים טיים מ-1 ביוני 2019 עד 31 במאי 2020, שהוענק על ידי האקדמיה לטלוויזיה, אומנויות ומדעים. הטקס היה אמור להיערך בתיאטרון מיקרוסופט בלוס אנג'לס, אך בשל מגפת הקורונה, הטקס שודר בסטייפלס סנטר, ללא נוכחות קהל ב-20 בספטמבר 2020, ברשת הטלוויזיה האמריקאית, ABC. לפני הטקס המרכזי, נערך טקס פרסי האמי האמנותיים לבידור בפריים טיים בתאריכים 14, 15, 16, 17 ו-19 בספטמבר. מגיש הטלוויזיה האמריקאי ג'ימי קימל הנחה את הטקס.
ב-28 ביולי הוכרזו המועמדים על ידי השחקנים לזלי ג'ונס, לברן קוקס, ג'וש גד וטטיאנה מסלני. "השומרים" היא שיאנית המועמדויות בטקס, עם כ-11 מועמדויות, ואחריה הסדרות "יורשים" עם כ-10 מועמדויות ו"אוזרק" עם כ-9 מועמדויות.
קומדיית המצבים הקנדית "שיט'ס קריק" הפכה לסדרת הקומדיה הראשונה שזכתה בכל ארבע קטגוריות המשחק בשנה אחת, בנוסף לכך שהייתה לסדרת הקומדיה הראשונה שזכתה בכל שבעת הפרסים המרכזיים בשנה אחת. יחד עם טקס האמי האמנותי, הפכה הסדרה למעוטרת ביותר בטקס אחד. דן לוי היה לאדם הראשון שזכה בפרס בארבעת התחומים המרכזיים בטקס - הפקה, משחק, בימוי וכתיבה. סדרת הדרמה של רשת HBO, "יורשים", והמיני סדרה "השומרים" זכו בארבעה פרסים כל אחת.
בטקס זה הפכה השחקנית שירה האס לישראלית הראשונה שהייתה מועמדת בקטגוריות המשחק.
זוכים מועמדים > תוכניות

| סדרת הקומדיה הטובה ביותר | סדרת הדרמה הטובה ביותר |
| --- | --- |
שיט'ס קריק (Pop TV) בשבילי אתם מתים (נטפליקס)  גברת מייזל המופלאה (פריים וידאו)  מה שקורה בצללים (FX)  המקום הטוב (NBC)  לא בטוחה (HBO)  שיטת קומינסקי (נטפליקס)  תרגיע (HBO): יורשים (HBO) אוזרק (נטפליקס)  דברים מוזרים (נטפליקס)  הכתר (נטפליקס)  המנדלוריאן (דיסני+)  להרוג את איב (BBC America)  סיפורה של שפחה (הולו)  סמוך על סול (AMC)
המיני-סדרה הטובה ביותר: תוכנית האירוח הטובה ביותר
השומרים (HBO) המורדת (נטפליקס)  לא ייאמן (נטפליקס)  Little Fires Everywhere (הולו)  מיס אמריקה (FX): השבוע שעבר עם ג'ון אוליבר (HBO) ג'ימי קימל לייב! (ABC)  הדיילי שואו (קומדי סנטרל)  לייט שואו עם סטיבן קולבר (CBS)  פול פרונטל עם סמנתה בי (TBS)
תוכנית המציאות-תחרות הטובה ביותר
המרוץ לדראג של רו פול (VH1) הזמר במסיכה (פוקס)  הצלחתי! (נטפליקס)  טופ שף (בראבו)  The Voice (NBC)
זוכים מועמדים > משחק > תפקידים ראשיים

| השחקן הראשי הטוב ביותר בסדרת קומדיה | השחקנית הראשית הטובה ביותר בסדרת קומדיה |
| --- | --- |
יוג'ין לוי בתפקיד ג'וני רוז ב"שיט'ס קריק" (Pop TV) אנתוני אנדרסון בתפקיד אנדרה "דרה" ג'ונסון האב ב"שחור-כזה" (ABC)  מייקל דאגלס בתפקיד סנדי קומינסקי ב"שיטת קומינסקי" (נטפליקס)  טד דנסון בתפקיד מייקל ב"המקום הטוב" (NBC)  רמי יוסף בתפקיד רמי חסן ב"רמי" (הולו)  דון צ'ידל בתפקיד מוריס "מו" מונרו ב"נפילות חדות" (שואוטיים): קתרין אוהרה בתפקיד מוירה רוז ב"שיט'ס קריק" (Pop TV) כריסטינה אפלגייט בתפקיד ג'ן הרדינג ב"בשבילי אתם מתים" (נטפליקס)  רייצ'ל ברוסנהאן בתפקיד מרים "מידג'" מייזל ב"גברת מייזל המופלאה" (פריים וידאו)  לינדה קרדליני בתפקיד ג'ודי הייל ב"בשבילי אתם מתים" (נטפליקס)  טרייסי אליס רוס בתפקיד ד"ר ריינבואו "בואו" ג'ונסון ב"שחור-כזה" (ABC)  איסה ריי בתפקיד איסה די ב"לא בטוחה" (HBO)
השחקן ראשי הטוב ביותר בסדרת דרמה: השחקנית הראשית הטובה ביותר בסדרת דרמה
ג'רמי סטרונג בתפקיד קנדל רוי ב"יורשים" (HBO) ג'ייסון בייטמן בתפקיד מרטין "מרטי" ביירד ב"אוזרק" (נטפליקס)  סטרלינג קיי בראון בתפקיד רנדל פירסון ב"החיים עצמם" (NBC)  בילי פורטר בתפקיד פריי טל ב"פוזה" (FX)  סטיב קארל בתפקיד מיטץ' קסלר ב"תוכנית הבוקר" (Apple TV+)  בריאן קוקס בתפקיד לוגן רוי ב"יורשים" (HBO): זנדאיה בתפקיד רו בנט ב"אופוריה" (HBO) סנדרה או בתפקיד איב פולסטרי ב"להרוג את איב" (BBC America)  ג'ניפר אניסטון בתפקיד אלכס לוי ב"תוכנית הבוקר" (Apple TV+)  לורה ליני בתפקיד וונדי ביירד ב"אוזרק" (נטפליקס)  אוליביה קולמן בתפקיד אליזבת השנייה ב"הכתר" (נטפליקס)  ג'ודי קומר בתפקיד אוקסנה אסטנקובה / וילאנאל ב"להרוג את איב" (BBC America)
השחקן הראשי הטוב ביותר במיני-סדרה או בסרט: השחקנית הראשית הטובה ביותר במיני-סדרה או בסרט
מארק ראפלו בתפקיד דומיניק ותומס בירדסי ב"שומר אחי" (HBO) ג'רמי איירונס בתפקיד אדריאן ואידט ב"השומרים" (HBO)  יו ג'קמן בתפקיד ד"ר פרנק טאסון ב"חינוך רע" (HBO)  פול מסקל בתפקיד קונל וולדרון ב"אנשים נורמליים" (הולו)  ג'רמי פופ בתפקיד ארצ'י קולמן ב"הוליווד" (נטפליקס): רג'ינה קינג בתפקיד אנג'לה אבר ב"השומרים" (HBO) קייט בלאנשט בתפקיד פיליס שלאפלי ב"מיס אמריקה" (FX)  שירה האס בתפקיד אסתר "אסתי" שפירו ב"המורדת" (נטפליקס)  קרי וושינגטון בתפקיד מיה וורן ב"Little Fires Everywhere" (הולו)  אוקטביה ספנסר בתפקיד מאדאם סי ג'יי ווקר ב"בזכות עצמה" (נטפליקס)
זוכים מועמדים > משחק > תפקידים משניים

| שחקן המשנה הטוב ביותר בסדרת קומדיה | שחקנית המשנה הטובה ביותר בסדרת קומדיה |
| --- | --- |
דן לוי בתפקיד דייוויד רוז ב"שיט'ס קריק" (Pop TV) אלן ארקין בתפקיד נורמן ניולנדר ב"שיטת קומינסקי" (נטפליקס)  אנדרה בראואר בתפקיד קפטן ריי הולט ב"ברוקלין תשע-תשע" (NBC)  סטרלינג קיי בראון בתפקיד רג'י ב"גברת מייזל המופלאה" (פריים וידאו)  ויליאם ג'קסון הרפר בתפקיד צ'ידי אנוגוני ב"המקום הטוב" (NBC)  מהרשלה עלי בתפקיד שייח' עלי מליק ב"רמי" (הולו)  טוני שלהוב בתפקיד אייב וייסמן ב"גברת מייזל המופלאה" (פריים וידאו)  קינן תומפסון בתפקיד דמויות שונות ב"סאטרדיי נייט לייב" (NBC): אנני מרפי בתפקיד אלכסיס רוז ב"שיט'ס קריק" (Pop TV) איבון אורג׳י בתפקיד מולי קרטר ב"לא בטוחה" (HBO)  אלכס בורסטיין בתפקיד סוזי מיירסון ב"גברת מייזל המופלאה" (פריים וידאו)  בטי גילפין בתפקיד דבי איגן ב"GLOW" (נטפליקס)  מרין הינקל בתפקיד רוז וייסמן ב"גברת מייזל המופלאה" (פריים וידאו)  קייט מקינון בתפקיד דמויות שונות ב"סאטרדיי נייט לייב" (NBC)  ססילי סטרונג בתפקיד דמויות שונות ב"סאטרדיי נייט לייב" (NBC)  דארסי קארדן בתפקיד ג'נט ב"המקום הטוב" (NBC)
שחקן המשנה הטוב ביותר בסדרת דרמה: שחקנית המשנה הטובה ביותר בסדרת דרמה
בילי קרודופ בתפקיד קורי אליסון ב"תוכנית הבוקר" (Apple TV+) ג'אנקרלו אספוזיטו בתפקיד גאס פרינג ב"סמוך על סול" (AMC)  ניקולס בראון בתפקיד גרג הירש ב"יורשים" (HBO)  מארק דופלאס בתפקיד צ'ארלי "צ'יפ" בלק ב"תוכנית הבוקר" (Apple TV+)  בראדלי ויטפורד בתפקיד המפקד ג'וסף לורנס ב"סיפורה של שפחה" (הולו)  מת'יו מקפדיין בתפקיד טום וומבסגנס ב"יורשים" (HBO)  קיראן קולקין בתפקיד רומן רוי ב"יורשים" (HBO)  ג'פרי רייט בתפקיד ברנרד לאו ב"וסטוורלד" (HBO): ג'וליה גארנר בתפקיד רות' לנגמור ב"אוזרק" (נטפליקס) הלנה בונהם קרטר בתפקיד הנסיכה מרגרט ב"הכתר" (נטפליקס)  לורה דרן בתפקיד רנאטה קליין ב"שקרים קטנים גדולים" (HBO)  סמירה ויילי בתפקיד מוירה סטרנד ב"סיפורה של שפחה" (הולו)  טנדי ניוטון בתפקיד מייב מילאלי ב"וסטוורלד" (HBO)  מריל סטריפ בתפקיד מארי לואיס רייט ס"שקרים קטנים גדולים" (HBO)  שרה סנוק בתפקיד סיובאן "שיוו" רוי ב"יורשים" (HBO)  פיונה שו בתפקיד קרוליין מרטנס ב"להרוג את איב" (BBC America)
שחקן המשנה הטוב ביותר במיני-סדרה או בסרט: שחקנית המשנה הטובה ביותר במיני-סדרה או בסרט
יאיא עבדול-מאטין השני בתפקיד דוקטור מנהטן ב"השומרים" (HBO) ג'ובן אדפו בתפקיד ויל ריבס הצעיר ב"השומרים" (HBO)  טיטוס בורג'ס בתפקיד טיטוס אנדרומדון ב"Unbreakable Kimmy Schmidt: Kimmy vs. The Reverend" (נטפליקס)  לואיס גוסט ג'וניור בתפקיד ויל ריבס ב"השומרים" (HBO)  דילן מקדרמוט בתפקיד ארנסט "ארני" ווסט ב"הוליווד" (נטפליקס)  ג'ים פרסונס בתפקיד הנרי וילסון ב"הוליווד" (נטפליקס): אוזו אדובה בתפקיד שירלי צ'יזהולם ב"מיס אמריקה" (FX) טרייסי אולמן בתפקיד בטי פרידן ב"מיס אמריקה" (FX)  הולנד טיילור בתפקיד אלן קינקייד ב"הוליווד" (נטפליקס)  מרגו מרטינדייל בתפקיד בלה אבצוג ב"מיס אמריקה" (FX)  ג'ין סמארט בתפקיד לורי בלייק ב"השומרים" (HBO)  טוני קולט בתפקיד גרייס רסמוסן ב"לא ייאמן" (נטפליקס)
זוכים מועמדים > בימוי

| הבימוי הטוב ביותר בתוכנית קומדיה | הבימוי הטוב ביותר בתוכנית דרמה | הבימוי הטוב ביותר במיני-סדרה, סרט או ספיישל דרמטי |
| --- | --- | --- |
| אנדרו צ'יבידינו ודן לוי על "שיט'ס קריק" (Pop TV) ג'יימס בורוז על "ויל וגרייס" (NBC)  רמי יוסף על "רמי" (הולו)  גייל מנקוסו על "משפחה מודרנית" (ABC)  דניאל פלדינו על "גברת מייזל המופלאה" (פריים וידאו)  מאט שקמן על "הגדולה" (הולו)  איימי שרמן-פלדינו על "גברת מייזל המופלאה" (פריים וידאו) | אנדריג' פארק על "יורשים" (HBO) ג'סיקה הובס על "הכתר" (נטפליקס)  מימי לדר על "תוכנית הבוקר" (Apple TV+)  לזלי לינקה גלאטר על "הומלנד" (Showtime)  מארק מילוד על "יורשים" (HBO)  אליק סחרוב על "אוזרק" (נטפליקס)  בן סמנוף על "אוזרק" (נטפליקס)  בנג׳מין קארון על "הכתר" (נטפליקס) | מריה שראדר על "המורדת" (נטפליקס) לני אברמסון על "אנשים נורמליים" (הולו)  סטף גרין על "השומרים" (HBO)  סטיבן ויליאמס על "השומרים" (HBO)  ניקול קאסל על "השומרים" (HBO)  לין שלטון על "Little Fires Everywhere" (הולו) |
זוכים מועמדים > כתיבה

| הכתיבה הטובה ביותר בתוכנית קומדיה | הכתיבה הטובה ביותר בתוכנית דרמה | הכתיבה הטובה ביותר במיני-סדרה, סרט או ספיישל דרמטי |
| --- | --- | --- |
| דן לוי על "שיט'ס קריק" (Pop TV) סם ג'ונסון וכריס מרסיל על "מה שקורה בצללים" (FX)  טוני מקנמרה על "הגדולה" (הולו)  פול סימס על "מה שקורה בצללים" (FX)  סטפני רובינסון על "מה שקורה בצללים" (FX)  דייוויד ווסט ריד על "שיט'ס קריק" (Pop TV)  מייקל שור על "המקום הטוב" (NBC)   | ג'סי ארמסטרונג על "יורשים" (HBO) מיקי ג'ונסון על "אוזרק" (נטפליקס)  כריס מונדי על "אוזרק" (נטפליקס)  פיטר מורגן על "הכתר" (נטפליקס)  גורדון סמית' על "סמוך על סול" (AMC)  ג'ון שיבאן על "אוזרק" (נטפליקס)    תומאס שנאוז על "סמוך על סול" (AMC) | קורד ג'פרסון ודיימון לינדלוף על "השומרים" (HBO) טניה ברפילד על "מיס אמריקה" (FX)  אליס ברץ׳ וסאלי רוני על "אנשים נורמליים" (הולו)  אנה וינגר על "המורדת" (נטפליקס)  מייקל שייבון, סוזאנה גרנט ואיילת ולדמן על "לא ייאמן" (נטפליקס) |
שיאני זכיות > לפי תוכנית

| זכיות | תוכנית | רשת |
| --- | --- | --- |
| 7 | "שיט'ס קריק" | Pop TV |
| 4 | "יורשים" | HBO |
| 4 | "השומרים" | HBO |
שיאני זכיות > לפי רשת

| זכיות | רשת |
| --- | --- |
11: HBO
7: Pop TV
2: נטפליקס
שיאני מועמדויות > לפי תוכנית

| מועמדויות | תוכנית | רשת |
| --- | --- | --- |
| 11 | "השומרים" | HBO |
| 10 | "יורשים" | HBO |
| 9 | "אוזרק" | נטפליקס |
| 8 | "גברת מייזל המופלאה" | פריים וידאו |
| 8 | "שיט'ס קריק" | Pop TV |
| 6 | "הכתר" | נטפליקס |
| 6 | "מיס אמריקה" | FX |
| 5 | "המקום הטוב" | NBC |
| 5 | "תוכנית הבוקר" | Apple TV+ |
| 4 | "סמוך על סול" | AMC |
| 4 | "הוליווד" | נטפליקס |
| 4 | "להרוג את איב" | BBC America |
| 4 | "המורדת" | נטפליקס |
| 4 | "מה שקורה בצללים" | FX |
| 3 | "בשבילי אתם מתים" | נטפליקס |
| 3 | "סיפורה של שפחה" | הולו |
| 3 | "לא בטוחה" | HBO |
| 3 | "שיטת קומינסקי" | נטפליקס |
| 3 | "Little Fires Everywhere" | הולו |
| 3 | "אנשים נורמליים" | הולו |
| 3 | "רמי" | הולו |
| 3 | "סאטרדיי נייט לייב" | NBC |
| 3 | "לא ייאמן" | נטפליקס |
| 2 | "שקרים קטנים גדולים" | HBO |
| 2 | "שחור-כזה" | ABC |
| 2 | "הגדולה" | הולו |
| 2 | "וסטוורלד" | HBO |
שיאני מועמדויות > לפי רשת טלוויזיה

| מועמדויות | רשת |
| --- | --- |
37: נטפליקס
32: HBO
14: הולו
11: FX
11: NBC
8: Pop TV
8: פריים וידאו
5: Apple TV+
4: ABC
4: AMC
4: BBC America
4: קומדי סנטרל
2: שואוטיים
הטקס

ב-17 ביוני 2020 פורסם כי מספר המועמדים בקטגוריית סדרות הדרמה והקומדיה יוגדל לשמונה, בעוד שאר הקטגוריות יהיו תלויות במספר ההגשות של המועמדים. ב-29 ביולי 2020, בעיצומה של מגפת הקורונה, נודע כי הטקס יערך במתכונת מרוחקת, ולא יערך בתיאטרון מיקרוסופט בלוס אנג'לס כפי שתוכנן בתחילה. המנחה ג'ימי קימל הגיש את הטקס מהיכל סטייפלס סנטר, אך באולם לא נכח קהל ולא נערך אירוע שטיח אדום. ידוענים שונים עדיין הופיעו על בימת הטקס, ביניהם ג'ניפר אניסטון ואנתוני אנדרסון.
בעת השידור צולמו המועמדים והזוכים בביתם, כשאת סדרות הטלוויזיה ייצגו אחד המפיקים הראשיים. על מנת לשמור על פורמליות, נשלחו אביזרי צילום מקצועיים לביתו של כל מועמד, בנוסף לצלם, אם ניכר שיש בכך צורך.
הטקס נצפה על ידי כ-6.1 מיליון צופים בארצות הברית, ובכך הפך לטקס האמי בעל נתוני הצפייה הנמוכים ביותר אי פעם.
הטקס > ביקורת

לאחר הכרזת המועמדים, האקדמיה קיבלה ביקורת על כך שיש חוסר במועמדים טרנסג'נדרים. חברי צוות ההפקה של סדרת הדרמה "פוזה" שנערכת בסצנת הריקודים הסלוניים הקווירית בניו יורק, ביקרו את האקדמיה על כך שהעניקה מועמדות לשחקן בילי פורטר, אך לא כללה את מגוון הכוכבים הטרנסג'נדרים של הסדרה בקטגוריות המשחק, בנוסף לתסריטאיות הסדרה ג'נט מוק ו"אאור ליידי ג'יי". ביקורת דומה הופנתה מצוות ההפקה של סדרת הדרמה "אופוריה", אשר רבים ממנו האמינו שהשחקנית הטרנסג'נדרית האנטר שפר הייתה ראויה למועמדות על תפקידה בסדרה. שתי הסדרות לא היו מועמדות בקטגוריית "סדרת הדרמה הטובה ביותר", דבר שגרם לביקורת נוספת כלפי האקדמיה.
הערות שוליים

1 2  Goodell, Stephanie (6 באוגוסט 2020). "Emmys and Creative Arts Categories and Nights Announced". Los Angeles: Academy of Television Arts & Sciences. נבדק ב-6 באוגוסט 2020. {{cite web}}:  (עזרה)
↑  Hipes, Patrick (8 בינואר 2020). "Primetime Emmy Awards Sets 2020 Date On ABC". Deadline Hollywood. Penske Media Corporation. נבדק ב-9 בינואר 2020. {{cite web}}:  (עזרה)
↑  "Jimmy Kimmel Returns for a Third Time to Host the "72nd Emmy(R) Awards," Airing Sunday, Sept. 20, on ABC". The Futon Critic. 16 ביוני 2020. נבדק ב-16 ביוני 2020. {{cite web}}:  (עזרה)
↑  "2020 Primetime Emmy® Awards – Nomination Press Release" (PDF). Academy of Television Arts & Sciences. נבדק ב-28 ביולי 2020. {{cite web}}:  (עזרה)
↑  Emmy Nominations By Program & Network/Platform, Deadline, ‏28 ביולי 2020 (באנגלית)
↑  "Emmys 2020 live updates: 'Schitt's Creek' sweeps; 'Succession' and 'Watchmen' win big at the audience-free, remote Emmys". Washington Post (באנגלית אמריקאית). ISSN 0190-8286. נבדק ב-2020-09-22.
↑  Emmys 2020: Schitt’s Creek Makes Emmy History With Complete Sweep, Vanity Fair (באנגלית)
↑  Rules Changes Announced for 2020 Emmys, Television Academy (באנגלית)
↑  Emmys Will Go Virtual in 2020, Telecast Producers Outline Plans in Letter to the Nominees (EXCLUSIVE), Variety, ‏29 ביולי 2020 (באנגלית)
↑  Emmys 2020 Plans Revealed: Inside the Daring Idea to Broadcast Live From 140 Locations (EXCLUSIVE), Variety, ‏24 באוגוסט 2020 (באנגלית)
↑  Emmys: 7 Most Memorable Moments, Hollywood Reporter
↑  Michael Schneider, Michael Schneider, Emmys 2020 Plans Revealed: Inside the Daring Idea to Broadcast Live From 140 Locations (EXCLUSIVE), Variety, ‏2020-08-24 (באנגלית)
↑  Joe Anderton, Pose co-creator and stars respond to Emmy snub of trans and non-binary cast, Digital Spy, ‏29 ביולי 2020 (באנגלית)
↑  Emmys Snub Transgender Stars of 'Pose,' 'Euphoria', Advocate, ‏2020-07-28
28 ביולי 2020 (באנגלית)
יוג'ין לוי, זוכה השחקן הראשי הטוב ביותר בסדרת קומדיה
קתרין אוהרה, זוכת השחקנית הראשית הטובה ביותר בסדרת קומדיה
ג'רמי סטרונג, זוכה השחקן ראשי הטוב ביותר בסדרת דרמה
זנדאיה, זוכת השחקנית הראשית הטובה ביותר בסדרת דרמה
מארק ראפלו, זוכה השחקן הראשי הטוב ביותר במיני-סדרה או בסרט
רג'ינה קינג, זוכת השחקנית הראשית הטובה ביותר במיני-סדרה או בסרט
דן לוי, זוכה שחקן המשנה הטוב ביותר בסדרת קומדיה
אנני מרפי, זוכת שחקנית המשנה הטובה ביותר בסדרת קומדיה
בילי קרודופ, זוכה שחקן המשנה הטוב ביותר בסדרת דרמה
ג'וליה גארנר, זוכת שחקנית המשנה הטובה ביותר בסדרת דרמה
יאיא עבדול-מאטין השני, זוכה שחקן המשנה הטוב ביותר במיני-סדרה או בסרט
אוזו אדובה, זוכת שחקנית המשנה הטובה ביותר במיני-סדרה או בסרט
תחליפי חומצות אמינו

RNA עם חומצות אמינו שלו משמאל וDNA עם חומצות אמינו שלו מימין
תחליפי חומצות אמינו הן תרכובות מלאכותיות שמהוות תחליף מבני למולקולות RNA וDNA במחקרי ביולוגיה מולקולרית ורפואה. בעוד חומצות גרעין שאנו מוצאים בטבע מורכבות מבסיס חנקני (המבדיל בין נוקלאוטידים שונים), חד סוכרים (ריבוז או דאוקסיריבוז, עבור רנ"א או דנ"א, בהתאמה), וקבוצות פוספאט תחליפים יכולים לבוא עם שינויים בכל אחד משלושת המרכיבים.
במאי 2014 הצליחו החוקרים לשלב שני נוקלאוטידים מלאכותיים לתוך חומצות אמינו ולשכפל את הבקטריה שנשא אותן 24 דורות.
ראו גם

PNA
פונקציית סיכון

בניתוח הישרדות פונקציית הסיכון (הידועה גם כקצב התקלות) היא היחס בין פונקציית הצפיפות של משתנה מקרי המתארת את זמן ההישרדות של פרט כלשהו באוכלוסייה לבין פונקציית ההישרדות (ההסתברות להישרדות עד זמן מסוים או הפונקציה ההופכית לפונקציית ההתפלגות המצטברת):
h(x)={\frac {f(x)}{1-F(x)}}
הפונקציה תופסת מקום חשוב בתחומי המחקר העוסקים בניתוח נתוני הישרדות ואמינות. מעבר להגדרתה המתמטית, היא מספקת כלים נוספים להבנה ולניתוח של מדדים חיוניים במחקרים אפידמיולוגיים , ביומטריים ובהנדסת אמינות. כאשר אנו מנתחים נתונים של הישרדות, אנו עוסקים לא רק בשאלה של "אם" פרט מסוים ישרוד לאורך זמן מסוים, אלא גם בשאלת ה"מתי" – באיזה קצב מתרחשים האירועים המשפיעים על ההישרדות. אם פונקציית הסיכון קבועה, אזי כשלים מתרחשים בתדירות אחידה ואז ההתפלגות של זמן ההישרדות היא התפלגות המעריכית.
עבור התפלגויות אחרות, פונקציית הסיכון איננה קבועה, כך שקצב הכישלון משתנה עם הזמן.
העומק שפונקציית הסיכון מספקת מאפשר לחוקרים לזהות תבניות ומגמות בנתונים, לדוגמה, אם קצב התקלות גדל עם הזמן, ניתן להסיק כי הסיכון לכשל מתגבר ככל שהפרט או המערכת בשימוש למשך זמן ארוך יותר. פונקציה זו מאפשרת גם לחוקרים להעריך את ההשפעה של גורמים שונים על הסיכון לאירוע, ובכך לתת בסיס נתונים להחלטות מושכלות בתחומים כמו תכנון טיפולים רפואיים או בחינת אמינות מוצר.
ראו גם

הסתברות
התפלגות מעריכית
התפלגות וייבול
ניתוח הישרדות
הערות שוליים

↑  Risk | American Journal of Epidemiology, academic.oup.com
יוסלפו בארנס

יוסלפו בארנס (באנגלית ובגרמנית: Joselpho Barnes; נולד ב-12 בדצמבר 2001 באוברהאוזן שבגרמניה) הוא כדורגלן גנאי-גרמני המשחק בעמדת החלוץ בקבוצת סנט טרוידן מליגת העל הבלגית.
לאורנטיה

לאורנטיה, המכונה גם הקראטון של אמריקה הצפונית
לאורנטיה (הקראטון של אמריקה הצפונית) הוא קראטון יבשתי גדול, המהווה את הליבה הגאולוגית העתיקה של יבשת אמריקה הצפונית. פעמים רבות בעבר הייתה לאורנטיה יבשת נפרדת כפי שהיא כיום בצורת אמריקה הצפונית, אף שבמקור היא כללה גם חלקים מהקראטון של גרינלנד ואת החלק הצפון-מערבי של סקוטלנד, המכונה פיסת הקרום ההברידי (אנ') (Hebridean Terrane). בזמנים אחרים בעבר הייתה לאורנטיה חלק מיבשת גדולות יותר ויבשות-על, ובעצמה מורכבת מפיסות קרום קטנות רבות שהתחברו על רשת של חגורות אורוגניות מתחילת הפרוטרוזואיקון. יבשות זעירות ואיים אוקייניים התנגשו והתחברו לגוש ההולך וגדל של לאורנטיה, וביחד יצרו את הקראטון היציב של עידן הארכאיקון כפי שהוא מוכר כיום.
מקור השם

הקראטון קרוי על שם השילד הלאורנטי הקרוי על שם ההרים הלאורנטינים בקנדה, אלו קרויים בתורם על שם הנהר סנט לורנס והוא קרוי על שם הקדוש הנוצרי לאורנטיוס מרומא שהנהר נתגלה לאירופאים לראשונה ביום חגו (ה-10 באוגוסט).
המישורים הפנימיים

הקראטון היציב נחשף במזרח ובמרכז קנדה כשילד הקנדי (Canadian Shield), אבל כשלוקחים בחשבון גם את השלוחות התת-קרקעיות המונח הנרחב יותר השילד הלאורנטי (Laurentian Shield) נפוץ יותר, מכיוון שחלקים גדולים של המבנה נמשכים מחוץ לקנדה. האזור המשתרע מעל הקראטון היציב מכונה "המישורים הפנימיים" (Interior Plains) או גם ה"בימה הפנימית" (Interior platform) - אזור פיזיוגרפי המשתרע על שטח נרחב בפנים אמריקה הצפונית וכולל את המישורים הגדולים וחלקים גדולים במרכז קנדה. בארצות הברית מכוסה תשתית הסלע של הקראטון בסלעי משקע של המישורים הפנימיים למעט בצפון מינסוטה, ויסקונסין, הרי אדירונדק של צפון מדינת ניו יורק וחלקו העליון של חצי האי של מישיגן. עובי הסלעים בקראטון נע בין 1,000 ל-6,100 מטרים. הסלעים המרכיבים את הקראטון הם סלעי יסוד וסלעים מותמרים המכוסים בסלעי משקע: סלע גיר, סלעי חול ופצלים. סלעי משקע אלו הושקעו בין לפני 650 מיליון שנים ל-290 מיליון שנים.
פעילות טקטונית

סלעי היסוד והסלעים המותמרים של תשתית הקראטון נוצרו בין לפני 1.5 מיליארד שנים ללפני מיליארד שנים בסביבה פעילה טקטונית שפעלו בה הן לחץ רב והן טמפרטורה גבוהה. סלעי המשקע הצעירים יותר שהושקעו על גבי סלע התשתית נוצרו בסביבה ימית שקטה או בסביבת נהרות. במרבית תקופת קרבון מיסיסיפי היה הקראטון אזור של משטח קרבונטי ימי שעליו הושקעו בעיקר סלעי גיר, דולומיט וסלעי התאדות. משטח זה השתרע או מהרי האפלצ'ים או מעמק המיסיסיפי עד לאגן הגדול של ימינו. הקראטון כוסה בים טרופי רדוד וחמים המכונה "ים אפיקראטוני" (כלומר "על גבי קראטון") שעומקו המקסימלי 60 מטרים בקצה מדף היבשת. מדי פעם התרוממו שרשרות הרים על השוליים המרוחקים של הקראטון ואז נשחקו, כשהחול שנוצר בשחיקה התפזר על פני השטח.
פעילות טקטונית > געשיות

החלק הדרום-מערבי של לאורנטיה מורכב מסלעי התשתית מהפרקמבריון שעוותו בשל התנגשות היבשות (האזור הצבוע בסגול במפה למעלה משמאל). אזור זה היה נחשף לביקוע משמעותי כאשר פרובינציית אגן ורכס התמתחה עד 100% מרוחבה המקורי. אזור זה היה מוקד למספר התפרצויות געשיות גדולות.